               EURÓPSKA KOMISIA
            V Bruseli27. 11. 2020
            COM(2020) 765 final
            2020/0339(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v rámci spoločného výboru zriadeného Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v spoločnom výbore zriadenom Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej (ďalej len „dohoda“)
                  1
               .

               2.Kontext návrhu

               2.1.Euro-stredozemská dohoda o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej

               Cieľom dohody je vytvoriť spoločný letecký priestor (SLP) založený na vzájomnom prístupe na trhy s leteckou dopravou strán dohody s rovnakými podmienkami hospodárskej súťaže a dodržiavaním rovnakých pravidiel – vrátane oblastí bezpečnosti, bezpečnostnej ochrany a manažmentu letovej prevádzky, sociálnych aspektov a životného prostredia. Pravidlá pre SLP by mali byť založené na príslušných právnych predpisoch platných v rámci Európskej únie, ako sa stanovuje v prílohe IV k uvedenej dohode, najmä pokiaľ ide o bezpečnosť, bezpečnostnú ochranu a manažment letovej prevádzky.

               Dohoda bola podpísaná 10. júna 2013 a nadobudla platnosť 2. augusta 2020.

               2.2.Spoločný výbor

               Spoločný výbor je zriadený na základe článku 22 dohody. Spoločný výbor je zodpovedný za správu dohody a zabezpečuje jej riadne vykonávanie.

               Na tento účel rozvinie spoluprácu v rôznych oblastiach a predkladá odporúčania a prijíma rozhodnutia v prípadoch, ktoré sú výslovne stanovené v dohode. K jeho hlavným úlohám patrí rozvíjanie spolupráce prostredníctvom: a) vykonávania svojich osobitných úloh vo vzťahu k procesu regulačnej spolupráce, ako sa vymedzuje v hlave II dohody; b) podpory konzultácií na úrovni expertov o nových legislatívnych alebo regulačných iniciatívach a trendoch, okrem iného v oblasti bezpečnostnej ochrany, bezpečnosti, životného prostredia, leteckej infraštruktúry (vrátane prevádzkových intervalov), konkurenčného prostredia a ochrany spotrebiteľa; c) pravidelného skúmania sociálnych účinkov dohody pri jej vykonávaní, a to v oblasti zamestnanosti a prípravy vhodných reakcií na obavy, pri ktorých sa zistí, že sú oprávnené; d) konsenzuálnej zhody na návrhoch, prístupoch alebo dokumentoch procedurálnej povahy priamo súvisiacich s fungovaním dohody; e) posudzovania oblastí, ktoré by bolo možné zahrnúť do dohody, vrátane vypracovania odporúčaní na zmeny uvedenej dohody a f) zaoberania sa uplatňovaním oddielu A.1 prílohy IV (zoznam leteckých dopravcov, ktorí podliehajú zákazu vykonávania leteckej dopravy).

               Navyše v súlade s: článkom 5 (Investície) dohody spoločný výbor preskúma otázky týkajúce sa dvojstranných investícií väčšinovej účasti alebo zmeny účinnej kontroly leteckých dopravcov strán dohody.

               Spoločný výbor podľa článku 22 ods. 3 dohody prijme na základe rozhodnutia rokovací poriadok.

               2.3.Pripravovaný akt spoločného výboru

               Spoločný výbor na svojom prvom zasadnutí prijme rozhodnutie týkajúce sa prijatia rokovacieho poriadku spoločného výboru (ďalej len „pripravovaný akt“).

               Cieľom pripravovaného aktu je prijať v súlade s článkom 22 ods. 3 dohody rokovací poriadok, o ktorý sa bude opierať organizácia a fungovanie spoločného výboru s cieľom umožniť riadne vykonávanie dohody.

               3.Pozícia, ktorá sa má zaujať v mene Únie

               Cieľom pozície, ktorá sa má zaujať v mene Únie, by malo byť prijatie rokovacieho poriadku spoločného výboru zriadeného dohodou. Pozícia by mala byť založená na návrhu rozhodnutia spoločného výboru.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“.

               4.1.2.Uplatnenie na tento prípad

               Spoločný výbor je orgán zriadený dohodou, konkrétne v tomto prípade Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej.

               Akt, ktorý má spoločný výbor prijať, je akt s právnymi účinkami, keďže stranám dohody ukladá povinnosti podľa medzinárodného práva.

               Pripravovaný akt nedopĺňa ani nemení inštitucionálny rámec dohody.

               Vzhľadom na to je procesnoprávnym základom navrhovaného rozhodnutia článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú leteckej dopravy.

               Hmotnoprávnym základom navrhovaného rozhodnutia je preto článok 100 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 100 ods. 2 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom spoločného výboru sa stanoví jeho rokovací poriadok, je vhodné uverejniť ho po prijatí v Úradnom vestníku Európskej únie.

               2020/0339 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v rámci spoločného výboru zriadeného Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Euro-stredozemskú dohodu o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej (ďalej len „dohoda“) uzavrela Únia rozhodnutím Rady (EÚ) 2020/952
                  2
                a dohoda nadobudla platnosť 2. augusta 2020.

               (2)Článkom 22 dohody sa zriaďuje spoločný výbor, ktorý má zabezpečiť správu a riadne vykonávanie dohody.

               (3)V článku 22 ods. 3 dohody sa stanovuje, že spoločný výbor prijme svoj rokovací poriadok.

               (4)Aby sa zabezpečilo riadne vykonávanie dohody, mal by sa prijať rokovací poriadok spoločného výboru.

               (5)Je vhodné stanoviť pozíciu, ktorá sa má zaujať v mene Únie v spoločnom výbore, keďže rozhodnutie spoločného výboru, ktorým sa prijíma jeho rokovací poriadok, bude pre Úniu záväzné. Pozícia Únie v spoločnom výbore by mala byť založená na pripojenom návrhu rozhodnutia spoločného výboru,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať na prvom zasadnutí spoločného výboru zriadeného podľa článku 22 Euro-stredozemskej dohody o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej v súvislosti s prijatím rokovacieho poriadku spoločného výboru, vychádza z návrhu rozhodnutia spoločného výboru pripojeného k tomuto rozhodnutiu.

               Zástupcovia Únie v spoločnom výbore môžu odsúhlasiť menšie zmeny návrhu rozhodnutia spoločného výboru bez ďalšieho rozhodnutia Rady.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2020/952 z 26. júna 2020 o uzavretí Euro-stredozemskej dohody o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej v mene Únie (Ú. v. EÚ L 212, 3.7.2020, s. 10).

                     (2)

                        Rozhodnutie Rady (EÚ) 2020/952 z 26. júna 2020 o uzavretí Euro-stredozemskej dohody o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej v mene Únie (Ú. v. EÚ L 212, 3.7.2020, s. 10).

    ---documentbreak---

               EURÓPSKA KOMISIA
            V Bruseli27. 11. 2020
            COM(2020) 765 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v rámci spoločného výboru zriadeného Euro-stredozemskou dohodou o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej

               ROZHODNUTIE č. 1/[rok] SPOLOČNÉHO VÝBORU EÚ A IZRAELA ZRIADENÉHO EURO-STREDOZEMSKOU DOHODOU O LETECKEJ DOPRAVE MEDZI EURÓPSKOU ÚNIOU A JEJ ČLENSKÝMI ŠTÁTMI NA JEDNEJ STRANE A VLÁDOU IZRAELSKÉHO ŠTÁTU NA STRANE DRUHEJ

               z [dátum],

               ktorým sa prijíma jeho rokovací poriadok

               SPOLOČNÝ VÝBOR EÚ A IZRAELA,

               so zreteľom na Euro-stredozemskú dohodu o leteckej doprave medzi Európskou úniou a jej členskými štátmi na jednej strane a vládou Izraelského štátu na strane druhej (ďalej len „dohoda“), a najmä na jej článok 22 ods. 3,

               ROZHODOL TAKTO:

               Jediný článok

               Týmto sa prijíma rokovací poriadok spoločného výboru, ktorý je uvedený v prílohe k tomuto rozhodnutiu.

               V …

               Za spoločný výbor

               vedúci delegácie Európskej únie

               [meno]

               vedúci delegácie vlády Izraelského štátu

               [meno]

               Príloha

               ROKOVACÍ PORIADOK

               Článok 1

               Vedúci delegácie

               1.
                     Ako sa stanovuje v článku 22 ods. 1 dohody, spoločný výbor sa skladá zo zástupcov strán dohody.

               2.
                     Spoločnému výboru spoločne predsedajú vedúci delegácií strán dohody.

               Článok 2

               Zasadnutia

               1.
                     Spoločný výbor podľa článku 22 ods. 4 dohody zasadá podľa potreby, najmenej však raz za rok. Ktorákoľvek strana dohody môže požiadať o zvolanie zasadnutia.

               2.
                     Spoločný výbor môže organizovať zasadnutia s osobnou účasťou alebo inými prostriedkami (napr. konferenčné hovory alebo videokonferencie).

               3.
                     Zasadnutia sa konajú v čo najväčšej možnej miere striedavo medzi miestom v členskom štáte EÚ a Izraelom, pokiaľ sa strany dohody nedohodnú inak.

               4.
                     Potom ako sa strany dohody dohodnú na dátume a mieste zasadnutí, zasadnutia zvolá Európska komisia pre Európsku úniu a jej členské štáty a izraelský orgán civilného letectva pre Izrael.

               5.
                     Pokiaľ sa strany dohody nedohodnú inak, zasadnutia spoločného výboru sú neverejné. Na konci zasadnutia možno podľa potreby po vzájomnej dohode vypracovať tlačovú správu.

               Článok 3

               Delegácie

               1.
                     Vedúci delegácií sa pred každým zasadnutím navzájom informujú o plánovanom zložení svojich delegácií pre dané zasadnutie.

               2.
                     Ak s tým spoločný výbor súhlasí, na zasadnutia môžu byť pozvaní zástupcovia zainteresovaných strán z odvetvia leteckej dopravy ako pozorovatelia.

               3.
                     Spoločný výbor môže prizvať iné zainteresované strany alebo expertov, aby sa zúčastnili na jeho zasadnutiach s cieľom poskytnúť informácie o konkrétnych otázkach.

               Článok 4

               Sekretariát

               Funkciu tajomníkov spoločného výboru vykonávajú spoločne jeden úradník Európskej komisie a jeden úradník izraelského orgánu civilného letectva.

               Článok 5

               Programy zasadnutí

               1.
                     Vedúci delegácií stanovia predbežný program každého zasadnutia po vzájomnej dohode. Tajomníci tento predbežný program predložia členom delegácií najneskôr 15 dní pred dňom konania zasadnutia.

               2.
                     Spoločný výbor prijme program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým spoločný výbor súhlasí.

               3.
                     S ohľadom na požiadavky alebo naliehavosť konkrétneho prípadu môžu vedúci delegácií skrátiť lehotu uvedenú v odseku 1 tohto článku.

               Článok 6

               Zápisnica

               1.
                     Po každom zasadnutí sa vypracuje návrh zápisnice z každého zasadnutia spoločného výboru. Uvedú sa v nej prerokované body, predložené odporúčania a prijaté rozhodnutia.

               2.
                     Po schválení vedúci delegácií podpíšu dva exempláre zápisnice a každá strana si ponechá jedno originálne vyhotovenie. Vedúci delegácií môžu rozhodnúť, že sa táto požiadavka splní podpisom a výmenou elektronických kópií.

               3.
                     Zápisnice zo zasadnutí spoločného výboru sú verejné, pokiaľ to niektorá zo strán dohody nepožaduje inak.

               Článok 7

               Písomný postup

               Pokiaľ je to potrebné a riadne odôvodnené, rozhodnutia a odporúčania spoločného výboru možno prijať písomným postupom. Vedúci delegácií si na tieto účely vymenia návrhy opatrení, ku ktorým má spoločný výbor zaujať stanovisko, ktoré potom možno potvrdiť výmenou korešpondencie. Každá strana dohody však môže na účely prerokovania určitej záležitosti požiadať o zvolanie zasadnutia spoločného výboru.

               Článok 8

               Porady

               1.
                     Spoločný výbor predkladá svoje odporúčania a prijíma svoje rozhodnutia na základe konsenzu.

               2.
                     Rozhodnutia a odporúčania spoločného výboru sa nazývajú „rozhodnutie“ a „odporúčanie“, pričom po názve nasleduje poradové číslo, dátum ich prijatia a opis ich predmetu.

               3.
                     Vedúci delegácií podpíšu rozhodnutia a odporúčania spoločného výboru a pripoja ich k zápisnici.

               4.
                     Strany dohody budú rozhodnutia prijaté spoločným výborom vykonávať v súlade so svojimi vlastnými vnútornými postupmi.

               5.
                     Strany dohody môžu rozhodnutia prijaté spoločným výborom uverejniť vo svojich príslušných úradných publikáciách. Každá strana dohody môže rozhodnúť o uverejnení akéhokoľvek iného aktu prijatého spoločným výborom. Každá strana dohody si ponechá jedno originálne vyhotovenie rozhodnutí a odporúčaní.

               Článok 9

               Pracovné skupiny

               1.
                     Spoločný výbor môže zriadiť pracovnú skupinu na pomoc spoločnému výboru pri plnení jeho povinností. Mandát pracovnej skupiny sa zahrnie do prílohy k rozhodnutiu, ktorým sa pracovná skupina zriaďuje.

               2.
                     Pracovné skupiny sa skladajú zo zástupcov strán dohody.

               3.
                     Pracovné skupiny pracujú na základe poverenia spoločného výboru, ktorému podávajú správy po každom zasadnutí. Neprijímajú rozhodnutia, no môžu poskytovať odporúčania spoločnému výboru.

               4.
                     Spoločný výbor môže kedykoľvek rozhodnúť o zrušení súčasných pracovných skupín, o zmene ich mandátu alebo o zriadení nových pracovných skupín, aby mu pomáhali pri plnení jeho povinností.

               Článok 10

               Výdavky

               1.
                     Každá strana dohody uhradí výdavky súvisiace so svojou účasťou na zasadnutiach spoločného výboru a pracovných skupín, pokiaľ ide o zamestnancov, cestovné náklady a diéty, ako aj poštovné a telekomunikačné náklady.

               2.
                     Všetky ostatné výdavky súvisiace s materiálnym zabezpečením zasadnutí hradí tá strana dohody, ktorá dané zasadnutie organizuje.

               Článok 11

               Zmeny rokovacieho poriadku

               Spoločný výbor môže kedykoľvek zmeniť tento rokovací poriadok rozhodnutím prijatým v súlade s článkom 22 dohody.


               EURÓPSKA KOMISIA
            V Bruseli27. 11. 2020
            COM(2020) 780 final
            2020/0344(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o dátum, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie
            (Text s významom pre EHP)

               DÔVODOVÁ SPRÁVA

               1.Predmet návrhu

               Komisia navrhuje, aby Rada stanovila pozíciu, ktorá sa má zaujať v mene Únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“), pokiaľ ide o dátum, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie.

               2.Kontext návrhu

               2.1.Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu

               V dohode o vystúpení sa stanovujú opatrenia týkajúce sa riadeného vystúpenia Spojeného kráľovstva Veľkej Británie a Severného Írska (ďalej len „Spojené kráľovstvo“) z Európskej únie (ďalej len „Únia“) a z Európskeho spoločenstva pre atómovú energiu. Táto dohoda nadobudla platnosť 1. februára 2020.

               2.2.Triangulácia

               V článku 33 ods. 1 dohody o vystúpení sa Únia a Spojené kráľovstvo zaviazali uplatňovať recipročnú ochranu práv na sociálne zabezpečenie (podľa hlavy III druhej časti dohody o vystúpení) na štátnych príslušníkov krajín, ktoré sú členmi Európskeho hospodárskeho priestoru (ďalej len „EHP“) a zároveň aj Európskeho združenia voľného obchodu (ďalej len „štáty EZVO, ktoré sú členmi EHP“), ako aj na švajčiarskych štátnych príslušníkov, a to pod podmienkou, že sa uzavrú jednak príslušné dohody medzi Úniou a štátmi EZVO, ktoré sú členmi EHP, a medzi Úniou a Švajčiarskou konfederáciou, ktoré sa budú uplatňovať na štátnych príslušníkov Spojeného kráľovstva, a jednak medzi Spojeným kráľovstvom a štátmi EZVO, ktoré sú členmi EHP, a medzi Spojeným kráľovstvom a Švajčiarskou konfederáciou, ktoré sa budú uplatňovať na štátnych príslušníkov Únie.

               Tento systém, ktorý zahŕňa tri strany, konkrétne Úniu, štáty EZVO, ktoré sú členmi EHP/Švajčiarsku konfederáciu a Spojené kráľovstvo, sa označuje ako „triangulácia“. Cieľom tejto triangulácie je zabezpečiť recipročnú ochranu práv na sociálne zabezpečenie pre štátnych príslušníkov týchto štátov, pre osoby bez štátnej príslušnosti a utečencov, ako aj ich rodinných príslušníkov a pozostalých, ktorí sa ku koncu prechodného obdobia vymedzeného v článku 126 dohody o vystúpení nachádzajú alebo sa nachádzali v cezhraničnej situácii, do ktorej boli zapojené všetky tri strany.

               Spojené kráľovstvo už uzavrelo takéto dohody so štátmi EZVO, ktoré sú členmi EHP,
                  1
                a so Švajčiarskou konfederáciou
                  2
               . Únia sa chystá uzavrieť takéto dohody jednak so štátmi EZVO, ktoré sú členmi EHP, a to prostredníctvom rozhodnutia Spoločného výboru EHP, ktorým sa mení príloha VI (Sociálne zabezpečenie) k Dohode o EHP, ako aj so Švajčiarskou konfederáciou, a to prostredníctvom rozhodnutia Spoločného výboru zriadeného Dohodou medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb, ktorým sa mení príloha II k uvedenej dohode o koordinácii systémov sociálneho zabezpečenia.

               Ako sa stanovuje v článku 33 ods. 2 dohody o vystúpení, Únia a Spojené kráľovstvo oznámia Spoločnému výboru dátum nadobudnutia platnosti svojich príslušných dohôd so štátmi EZVO, ktoré sú členmi EHP, a so Švajčiarskou konfederáciou.

               Až potom Spoločný výbor prijme rozhodnutie, ktorým stanoví dátum, od ktorého sa ustanovenia o koordinácii sociálneho zabezpečenia uplatňujú na štátnych príslušníkov štátov EZVO, ktoré sú členmi EHP, a na švajčiarskych štátnych príslušníkov. Až počnúc týmto dátumom sa dokončí vykonávanie článku 33, a zabezpečí sa tak ochrana práv na sociálne zabezpečenie pre občanov Únie, štátnych príslušníkov Spojeného kráľovstva, štátnych príslušníkov štátov EZVO, ktoré sú členmi EHP, a švajčiarskych štátnych príslušníkov v trojstranných situáciách.

               2.3.Pripravované rozhodnutie Spoločného výboru

               Podľa článku 33 ods. 1 dohody o vystúpení sa ustanovenia hlavy III druhej časti dohody o koordinácii systémov sociálneho zabezpečenia uplatniteľné na občanov Únie uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie za predpokladu, že tieto štáty uzavreli a uplatňujú príslušné dohody jednak so Spojeným kráľovstvom, ktoré sa uplatňujú na občanov Únie, a jednak s Úniou, ktoré sa uplatňujú na štátnych príslušníkov Spojeného kráľovstva.

               Podľa článku 33 ods. 2 dohody o vystúpení Spoločný výbor stanoví po tom, ako mu Spojené kráľovstvo a Únia oznámia dátum nadobudnutia platnosti týchto dohôd, dátum, od ktorého sa ustanovenia hlavy III druhej časti dohody uplatňujú v závislosti od konkrétneho prípadu na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie.

               Účelom pripravovaného rozhodnutia Spoločného výboru, v súvislosti s ktorým by sa mala stanoviť pozícia Únie, je stanoviť takýto dátum.

               3.Pozícia, ktorá sa má zaujať v mene Únie

               Vzhľadom na dátum nadobudnutia platnosti príslušných dohôd uvedených v bode 2.2 a s cieľom predísť akýmkoľvek medzerám v ochrane dotknutých štátnych príslušníkov po skončení prechodného obdobia vymedzeného v článku 126 dohody o vystúpení by dátumom, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie, mal byť 1. január 2021.

               Únia by preto mala zaujať pozíciu, ktorou sa podporí prijatie rozhodnutia Spoločného výboru stanovujúceho takýto dátum podľa článku 33 ods. 2 dohody o vystúpení, a to v súlade s návrhom rozhodnutia pripojeným k tomuto návrhu.

               4.Právny základ

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia Rady, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Rozhodnutie, ktoré má Spoločný výbor prijať, predstavuje akt s právnymi účinkami.

               Pripravovaný akt nedopĺňa ani nemení inštitucionálny rámec dohody o vystúpení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               Jediný cieľ a obsah pripravovaného aktu sa týkajú stanovenia pozície Únie, pokiaľ ide o dátum, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie. Dohoda bola uzavretá na základe článku 50 ods. 2 Zmluvy o Európskej únii.

               Právnym základom navrhovaného rozhodnutia by preto mal byť článok 50 ods. 2 Zmluvy o Európskej únii v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže účelom rozhodnutia Spoločného výboru je stanoviť dátum, od ktorého sa ustanovenia hlavy III druhej časti dohody o vystúpení uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie, je vhodné, aby sa rozhodnutie Spoločného výboru uverejnilo po jeho prijatí v Úradnom vestníku Európskej únie.

               2020/0344 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o dátum, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie

               (Text s významom pre EHP)

               RADA EURÓPSKEJ ÚNIE,

               so zreteľom na Zmluvu o Európskej únii, a najmä na jej článok 50 ods. 2,

               so zreteľom na Zmluvu o fungovaní Európskej únie, a najmä na jej článok 218 ods. 9,

               so zreteľom na návrh Európskej komisie,

               keďže:

               (1)Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bola uzavretá rozhodnutím Rady (EÚ) 2020/135
                  3
                a nadobudla platnosť 1. februára 2020.

               (2)Podľa článku 33 ods. 1 dohody o vystúpení sa ustanovenia hlavy III druhej časti dohody o koordinácii systémov sociálneho zabezpečenia uplatniteľné na občanov Únie uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie za predpokladu, že tieto štáty uzavreli a uplatňujú príslušné dohody jednak so Spojeným kráľovstvom, ktoré sa uplatňujú na občanov Únie, a jednak s Úniou, ktoré sa uplatňujú na štátnych príslušníkov Spojeného kráľovstva.

               (3)Podľa článku 33 ods. 2 dohody o vystúpení po tom, ako Spojené kráľovstvo a Únia oznámia dátum nadobudnutia platnosti uvedených dohôd, Spoločný výbor zriadený článkom 164 ods. 1 dohody o vystúpení (ďalej len „Spoločný výbor“) stanoví dátum, od ktorého sa ustanovenia hlavy III druhej časti dohody budú v závislosti od konkrétneho prípadu uplatňovať na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie.

               (4)Únia uzavrela príslušné dohody s Islandom, Lichtenštajnským kniežatstvom a Nórskym kráľovstvom
                  4
                a so Švajčiarskou konfederáciou
                  5
               , ktoré sa uplatňujú štátnych príslušníkov Spojeného kráľovstva. Spojené kráľovstvo uzavrelo príslušné dohody s Islandom, Lichtenštajnským kniežatstvom a Nórskym kráľovstvom
                  6
                a so Švajčiarskou konfederáciou
                  7
               , ktoré sa uplatňujú na občanov Únie.

               (5)Vzhľadom na plánovaný dátum nadobudnutia platnosti uvedených dohôd a s cieľom predísť akýmkoľvek medzerám v ochrane dotknutých štátnych príslušníkov po skončení prechodného obdobia vymedzeného v článku 126 dohody o vystúpení by dátumom, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie, mal byť 1. január 2021.

               (6)Je preto vhodné stanoviť pozíciu, ktorá sa má zaujať v mene Únie v Spoločnom výbore po tom, ako Spojené kráľovstvo a Únia oznámia dátum nadobudnutia platnosti svojich dohôd, ktoré uzatvorili s Islandom, Lichtenštajnským kniežatstvom a Nórskym kráľovstvom a so Švajčiarskou konfederáciou.

               (7)S cieľom umožniť rýchle uplatňovanie opatrení stanovených v tomto rozhodnutí by toto rozhodnutie malo nadobudnúť účinnosť dňom jeho prijatia,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Únie v Spoločnom výbore zriadenom článkom 164 ods. 1 dohody o vystúpení, pokiaľ ide o rozhodnutie, ktoré sa má prijať v súlade s článkom 33 ods. 2 uvedenej dohody, je založená na návrhu rozhodnutia Spoločného výboru pripojeného k tomuto rozhodnutiu.

               Článok 2

               Rozhodnutie Spoločného výboru sa uverejní v Úradnom vestníku Európskej únie.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Dohoda o dojednaniach medzi Islandom, Lichtenštajnským kniežatstvom, Nórskym kráľovstvom a Spojeným kráľovstvom Veľkej Británie a Severného Írska v nadväznosti na vystúpenie Spojeného kráľovstva z Európskej únie, Dohody o EHP a ďalších dohôd uplatniteľných medzi Spojeným kráľovstvom a štátmi EZVO, ktoré sú členmi EHP, na základe členstva Spojeného kráľovstva v Európskej únii, podpísaná v Londýne 28. januára 2020.

                     (2)

                        Dohoda medzi Spojeným kráľovstvom Veľkej Británie a Severného Írska a Švajčiarskou konfederáciou o právach občanov po vystúpení Spojeného kráľovstva z Európskej únie a dohody o voľnom pohybe osôb, podpísaná v Berne 25. februára 2019.

                     (3)

                        Rozhodnutie Rady (EÚ) 2020/135 z 30. januára 2020 o uzavretí Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (Ú. v. EÚ L 29, 31.1.2020, s. 1).

                     (4)

                        Rozhodnutie Spoločného výboru EHP č. [...] z […], ktorým sa mení príloha VI (Sociálne zabezpečenie) k Dohode o EHP.

                     (5)

                        Rozhodnutie Spoločného výboru zriadeného Dohodou medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb č. .../... z […], ktorým sa mení príloha II k uvedenej dohode o koordinácii systémov sociálneho zabezpečenia.

                     (6)

                        Dohoda o dojednaniach medzi Islandom, Lichtenštajnským kniežatstvom, Nórskym kráľovstvom a Spojeným kráľovstvom Veľkej Británie a Severného Írska v nadväznosti na vystúpenie Spojeného kráľovstva z Európskej únie, Dohody o EHP a ďalších dohôd uplatniteľných medzi Spojeným kráľovstvom a štátmi EZVO, ktoré sú členmi EHP, na základe členstva Spojeného kráľovstva v Európskej únii, podpísaná v Londýne 28. januára 2020.

                     (7)

                        Dohoda medzi Spojeným kráľovstvom Veľkej Británie a Severného Írska a Švajčiarskou konfederáciou o právach občanov po vystúpení Spojeného kráľovstva z Európskej únie a dohody o voľnom pohybe osôb, podpísaná v Berne 25. februára 2019.

    ---documentbreak---

               EURÓPSKA KOMISIA
            V Bruseli27. 11. 2020
            COM(2020) 780 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v Spoločnom výbore zriadenom Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu, pokiaľ ide o dátum, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie

               PRÍLOHA

               Rozhodnutie Spoločného výboru zriadeného Dohodou o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu č. …/2020

               z …,

               ktorým sa stanovuje dátum, od ktorého sa ustanovenia hlavy III druhej časti dohody uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie

               SPOLOČNÝ VÝBOR,

               so zreteľom na Dohodu o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu
                  1
                (ďalej len „dohoda o vystúpení“), a najmä na jej článok 33 ods. 2,

               keďže:

               (1)Podľa článku 33 ods. 1 dohody o vystúpení sa ustanovenia hlavy III druhej časti dohody o koordinácii systémov sociálneho zabezpečenia uplatniteľné na občanov Únie uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie za predpokladu, že tieto štáty uzavreli a uplatňujú príslušné dohody jednak so Spojeným kráľovstvom, ktoré sa uplatňujú na občanov Únie, a jednak s Úniou, ktoré sa uplatňujú na štátnych príslušníkov Spojeného kráľovstva.

               (2)Podľa článku 33 ods. 2 dohody o vystúpení po tom, ako Spojené kráľovstvo a Únia oznámia dátum nadobudnutia platnosti uvedených dohôd, Spoločný výbor stanoví dátum, od ktorého sa ustanovenia hlavy III druhej časti dohody budú v závislosti od konkrétneho prípadu uplatňovať na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie.

               (3)Únia uzavrela príslušné dohody s Islandom, Lichtenštajnským kniežatstvom a Nórskym kráľovstvom
                  2
                a so Švajčiarskou konfederáciou
                  3
               , ktoré sa uplatňujú na štátnych príslušníkov Spojeného kráľovstva. Spojené kráľovstvo uzavrelo príslušné dohody s Islandom, Lichtenštajnským kniežatstvom a Nórskym kráľovstvom
                  4
                a so Švajčiarskou konfederáciou
                  5
               , ktoré sa uplatňujú na občanov Únie.

               (4)Vzhľadom na oznámenia Spojeného kráľovstva a Únie o dátume nadobudnutia platnosti dohôd uvedených v odôvodnení 3 by mal byť dátumom, od ktorého sa ustanovenia hlavy III druhej časti dohody o vystúpení uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie, 1. január 2021,

               PRIJAL TOTO ROZHODNUTIE:

               Článok 1

               Dátum, od ktorého sa ustanovenia hlavy III druhej časti dohody o vystúpení uplatňujú na štátnych príslušníkov Islandu, Lichtenštajnského kniežatstva, Nórskeho kráľovstva a Švajčiarskej konfederácie, je 1. január 2021.

               Článok 2

               Toto rozhodnutie nadobúda účinnosť dňom jeho prijatia.

               V…

               Za Spoločný výbor

               spolupredsedovia

                     (1)

                  Ú. v. EÚ L 29, 31.1.2020, s. 7.

                     (2)

                        Rozhodnutie Spoločného výboru EHP č. [...] z […], ktorým sa mení príloha VI (Sociálne zabezpečenie) k Dohode o EHP.

                     (3)

                        Rozhodnutie Spoločného výboru zriadeného Dohodou medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb č. .../... z […], ktorým sa mení príloha II k uvedenej dohode o koordinácii systémov sociálneho zabezpečenia.

                     (4)

                        Dohoda o dojednaniach medzi Islandom, Lichtenštajnským kniežatstvom, Nórskym kráľovstvom a Spojeným kráľovstvom Veľkej Británie a Severného Írska v nadväznosti na vystúpenie Spojeného kráľovstva z Európskej únie, Dohody o EHP a ďalších dohôd uplatniteľných medzi Spojeným kráľovstvom a štátmi EZVO, ktoré sú členmi EHP, na základe členstva Spojeného kráľovstva v Európskej únii, podpísaná v Londýne 28. januára 2020.

                     (5)

                        Dohoda medzi Spojeným kráľovstvom Veľkej Británie a Severného Írska a Švajčiarskou konfederáciou o právach občanov po vystúpení Spojeného kráľovstva z Európskej únie a dohody o voľnom pohybe osôb, podpísaná v Berne 25. februára 2019.


               EURÓPSKA KOMISIA
            V Bruseli27. 11. 2020
            COM(2020) 764 final
            2020/0338(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v rámci spoločného výboru zriadeného Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v spoločnom výbore zriadenom Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej (ďalej len „dohoda“)
                  1
               .

               2.Kontext návrhu

               2.1.Euro-stredomorská dohoda o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej

               Cieľom dohody je prispieť k postupnému otvoreniu prístupu na trh a harmonizovať právne predpisy v záujme užšieho zosúladenia s EÚ – vrátane oblastí bezpečnosti, bezpečnostnej ochrany, manažmentu letovej prevádzky, hospodárskej regulácie, ochrany spotrebiteľa a životného prostredia. Pravidlá by mali byť založené na príslušných právnych predpisoch platných v rámci Európskej únie, ako sa stanovuje v prílohe III k uvedenej dohode.

               V dohode sa stanovuje zrušenie všetkých obmedzení na základe štátnej príslušnosti, kapacity a frekvencie medzi týmito dvoma krajinami. Navyše sa v nej stanovuje ďalekosiahle zbližovanie právnych predpisov v oblastiach, ako je manažment letovej prevádzky, bezpečnosť, bezpečnostná ochrana, životné prostredie, hospodárska súťaž a ochrana spotrebiteľa.

               Dohoda nadobudla platnosť 2. augusta 2020.

               2.2.Spoločný výbor

               Spoločný výbor je zriadený na základe článku 21 dohody. Spoločný výbor je zodpovedný za správu dohody a zabezpečuje jej riadne vykonávanie.

               Na tento účel spolupracuje v rôznych oblastiach, vydáva odporúčania a prijíma rozhodnutia, ak je to výslovne stanovené v dohode. K jeho hlavným úlohám patrí spolupráca prostredníctvom: a) podpory konzultácií na úrovni expertov o nových legislatívnych alebo regulačných iniciatívach a trendoch, okrem iného v oblasti bezpečnostnej ochrany, bezpečnosti, životného prostredia, leteckej infraštruktúry (vrátane prevádzkových intervalov), konkurenčného prostredia a ochrany spotrebiteľa; b) pravidelného skúmania sociálnych účinkov dohody pri jej vykonávaní, a to v oblasti zamestnanosti a prípravy vhodných reakcií na obavy, pri ktorých sa zistí, že sú oprávnené; c) posudzovania oblastí, ktoré by bolo možné zahrnúť do dohody, vrátane vypracovania odporúčaní na zmeny uvedenej dohody; d) konsenzuálnej zhody na návrhoch, prístupoch alebo dokumentoch procedurálnej povahy priamo súvisiacich s fungovaním dohody;

               navyše v súlade s: článkom 5 (Investície) dohody spoločný výbor preskúma otázky týkajúce sa dvojstranných investícií väčšinovej účasti alebo zmeny účinnej kontroly leteckých dopravcov strán dohody.

               Spoločný výbor podľa článku 21 ods. 3 dohody prijme na základe rozhodnutia rokovací poriadok.

               2.3.Pripravovaný akt spoločného výboru

               Spoločný výbor na svojom prvom zasadnutí prijme rozhodnutie týkajúce sa prijatia rokovacieho poriadku spoločného výboru (ďalej len „pripravovaný akt“).

               Cieľom pripravovaného aktu je prijať v súlade s článkom 21 ods. 3 dohody rokovací poriadok, o ktorý sa bude opierať organizácia a fungovanie spoločného výboru s cieľom umožniť riadne vykonávanie dohody.

               3.Pozícia, ktorá sa má zaujať v mene Únie

               Cieľom pozície, ktorá sa má zaujať v mene Únie, by malo byť prijatie rokovacieho poriadku spoločného výboru zriadeného dohodou. Pozícia by mala byť založená na návrhu rozhodnutia spoločného výboru.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“.

               4.1.2.Uplatnenie na tento prípad

               Spoločný výbor je orgán zriadený dohodou, konkrétne v tomto prípade Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej.

               Akt, ktorý má spoločný výbor prijať, je akt s právnymi účinkami, keďže stranám dohody ukladá povinnosti podľa medzinárodného práva.

               Pripravovaný akt nedopĺňa ani nemení inštitucionálny rámec dohody.

               Vzhľadom na to je procesnoprávnym základom navrhovaného rozhodnutia článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú leteckej dopravy.

               Hmotnoprávnym základom navrhovaného rozhodnutia je preto článok 100 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 100 ods. 2 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom spoločného výboru sa stanoví jeho rokovací poriadok, je vhodné uverejniť ho po prijatí v Úradnom vestníku Európskej únie.

               2020/0338 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v rámci spoločného výboru zriadeného Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Euro-stredomorskú dohodu o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej (ďalej len „dohoda“) uzavrela Únia rozhodnutím Rady (EÚ) 2020/953
                  2
                a dohoda nadobudla platnosť 2. augusta 2020.

               (2)Článkom 21 dohody sa zriaďuje spoločný výbor, ktorý má zabezpečiť správu a riadne vykonávanie dohody.

               (3)V článku 21 ods. 3 dohody sa stanovuje, že spoločný výbor prijme svoj rokovací poriadok.

               (4)Aby sa zabezpečilo riadne vykonávanie dohody, mal by sa prijať rokovací poriadok spoločného výboru.

               (5)Je vhodné stanoviť pozíciu, ktorá sa má zaujať v mene Únie v spoločnom výbore, keďže rozhodnutie spoločného výboru, ktorým sa prijíma jeho rokovací poriadok, bude pre Úniu záväzné. Pozícia Únie v spoločnom výbore by mala byť založená na pripojenom návrhu rozhodnutia spoločného výboru,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať na prvom zasadnutí spoločného výboru zriadeného podľa článku 21 Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej v súvislosti s prijatím rokovacieho poriadku spoločného výboru, vychádza z návrhu rozhodnutia spoločného výboru pripojeného k tomuto rozhodnutiu.

               Zástupcovia Únie v spoločnom výbore môžu odsúhlasiť menšie zmeny návrhu rozhodnutia spoločného výboru bez ďalšieho rozhodnutia Rady.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2020/953 z 26. júna 2020 o uzavretí Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej v mene Únie (Ú. v. EÚ L 212, 3.7.2020, s. 12).

                     (2)

                        Rozhodnutie Rady (EÚ) 2020/953 z 26. júna 2020 o uzavretí Euro-stredomorskej dohody o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej v mene Únie (Ú. v. EÚ L 212, 3.7.2020, s. 12).

    ---documentbreak---

               EURÓPSKA KOMISIA
            V Bruseli27. 11. 2020
            COM(2020) 764 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v rámci spoločného výboru zriadeného Euro-stredomorskou dohodou o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej

               ROZHODNUTIE č. 1/[rok] SPOLOČNÉHO VÝBORU EÚ A JORDÁNSKA ZRIADENÉHO EURO-STREDOMORSKOU DOHODOU O LETECKEJ DOPRAVE MEDZI EURÓPSKOU ÚNIOU A JEJ ČLENSKÝMI ŠTÁTMI NA JEDNEJ STRANE A JORDÁNSKYM HÁŠIMOVSKÝM KRÁĽOVSTVOM NA STRANE DRUHEJ

               z …,

               ktorým sa prijíma jeho rokovací poriadok

               SPOLOČNÝ VÝBOR EÚ A JORDÁNSKA,

               so zreteľom na Euro-stredomorskú dohodu o leteckej doprave medzi Európskou úniou a jej členskými štátmi na jednej strane a Jordánskym hášimovským kráľovstvom na strane druhej (ďalej len „dohoda“), a najmä na jej článok 21 ods. 3,

               ROZHODOL TAKTO:

               Jediný článok

               Týmto sa prijíma rokovací poriadok spoločného výboru, ktorý je uvedený v prílohe k tomuto rozhodnutiu.

               V …

               Za spoločný výbor

               vedúci delegácie Európskej únie

               [meno]

               vedúci delegácie Jordánska

               [meno]

               Príloha

               Rokovací poriadok spoločného výboru

               Článok 1

               Vedúci delegácie

               1.
                     Ako sa stanovuje v článku 21 ods. 1 dohody, spoločný výbor sa skladá zo zástupcov strán dohody.

               2.
                     Spoločnému výboru spoločne predsedajú vedúci delegácií strán dohody.

               Článok 2

               Zasadnutia

               1.
                     Spoločný výbor podľa článku 21 ods. 4 dohody zasadá podľa potreby. Ktorákoľvek strana dohody môže požiadať o zvolanie zasadnutia.

               2.
                     Spoločný výbor môže organizovať zasadnutia s osobnou účasťou alebo inými prostriedkami (napr. konferenčné hovory alebo videokonferencie).

               3.
                     Zasadnutia sa konajú v čo najväčšej možnej miere striedavo medzi miestom v členskom štáte Európskej únie a Jordánskom, pokiaľ sa strany dohody nedohodnú inak.

               4.
                     Potom ako sa strany dohody dohodnú na dátume a mieste zasadnutí, zasadnutia zvolá Európska komisia pre Európsku úniu a jej členské štáty a jordánska regulačná komisia pre civilné letectvo pre Jordánsko.

               5.
                     Pokiaľ sa strany dohody nedohodnú inak, zasadnutia spoločného výboru sú neverejné. Na konci zasadnutia možno podľa potreby po vzájomnej dohode vypracovať tlačovú správu.

               Článok 3

               Delegácie

               1.
                     Vedúci delegácií sa pred každým zasadnutím navzájom informujú o plánovanom zložení svojich delegácií pre dané zasadnutie.

               2.
                     Ak s tým spoločný výbor súhlasí, na zasadnutia môžu byť pozvaní zástupcovia zainteresovaných strán z odvetvia leteckej dopravy ako pozorovatelia.

               3.
                     Spoločný výbor môže prizvať iné zainteresované strany alebo expertov, aby sa zúčastnili na jeho zasadnutiach s cieľom poskytnúť informácie o konkrétnych otázkach.

               Článok 4

               Sekretariát

               Vymenuje sa jeden úradník Európskej komisie a jeden úradník jordánskej regulačnej komisie pre civilné letectvo, aby spoločne vykonávali funkciu tajomníkov spoločného výboru.

               Článok 5

               Program zasadnutí

               1.
                     Vedúci delegácií stanovia predbežný program každého zasadnutia po vzájomnej dohode. Tajomníci tento predbežný program predložia členom delegácií najneskôr 15 dní pred dňom konania zasadnutia.

               2.
                     Spoločný výbor prijme program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým spoločný výbor súhlasí.

               3.
                     S ohľadom na požiadavky alebo naliehavosť konkrétneho prípadu môžu vedúci delegácií skrátiť lehoty uvedené v odseku 1 tohto článku.

               Článok 6

               Zápisnica

               1.
                     Po každom zasadnutí sa vypracuje návrh zápisnice z každého zasadnutia spoločného výboru. Uvedú sa v nej prerokované body a akékoľvek predložené odporúčania a prijaté rozhodnutia.

               2.
                     Vedúci delegácie, ktorý organizuje zasadnutie, do jedného mesiaca po zasadnutí predloží druhému vedúcemu delegácie návrh zápisnice na schválenie písomným postupom.

               3.
                     Po schválení vedúci delegácií podpíšu dva exempláre zápisnice a každá strana si ponechá jedno originálne vyhotovenie. Vedúci delegácií môžu rozhodnúť, že sa táto požiadavka splní podpisom a výmenou elektronických kópií.

               4.
                     Zápisnice zo zasadnutí spoločného výboru sú verejné, pokiaľ to niektorá zo strán dohody nepožaduje inak.

               Článok 7

               Písomný postup

               Pokiaľ je to potrebné a riadne odôvodnené, rozhodnutia a odporúčania spoločného výboru možno prijať písomným postupom. Vedúci delegácií si na tieto účely vymenia návrhy opatrení, ku ktorým má spoločný výbor zaujať stanovisko, ktoré potom možno potvrdiť výmenou korešpondencie. Každá strana dohody však môže na účely prerokovania určitej záležitosti požiadať o zvolanie zasadnutia spoločného výboru.

               Článok 8

               Porady

               1.
                     Spoločný výbor predkladá svoje odporúčania a prijíma svoje rozhodnutia na základe konsenzu.

               2.
                     Rozhodnutia a odporúčania spoločného výboru sa nazývajú „rozhodnutie“ a „odporúčanie“, pričom po názve nasleduje poradové číslo, dátum ich prijatia a opis ich predmetu.

               3.
                     Vedúci delegácií podpíšu rozhodnutia a odporúčania spoločného výboru a pripoja ich k zápisnici.

               4.
                     Strany dohody budú rozhodnutia prijaté spoločným výborom vykonávať v súlade so svojimi vlastnými vnútornými postupmi.

               5.
                     Strany dohody môžu rozhodnutia prijaté spoločným výborom uverejniť vo svojich príslušných úradných publikáciách. Každá strana dohody môže rozhodnúť o uverejnení akéhokoľvek iného aktu prijatého spoločným výborom. Každá strana dohody si ponechá jedno originálne vyhotovenie rozhodnutí a odporúčaní.

               Článok 9

               Pracovné skupiny

               1.
                     Spoločný výbor môže zriadiť pracovnú skupinu na pomoc spoločnému výboru pri plnení jeho povinností. Mandát pracovnej skupiny sa zahrnie do prílohy k rozhodnutiu, ktorým sa pracovná skupina zriaďuje.

               2.
                     Pracovné skupiny sa skladajú zo zástupcov strán dohody.

               3.
                     Pracovné skupiny pracujú na základe poverenia spoločného výboru, ktorému podávajú správy po každom zasadnutí. Neprijímajú rozhodnutia, no môžu poskytovať odporúčania spoločnému výboru.

               4.
                     Spoločný výbor môže kedykoľvek rozhodnúť o zrušení súčasných pracovných skupín, o zmene ich mandátu alebo o zriadení nových pracovných skupín, aby mu pomáhali pri plnení jeho povinností.

               Článok 10

               Výdavky

               1.
                     Každá strana dohody uhradí výdavky súvisiace so svojou účasťou na zasadnutiach spoločného výboru a pracovných skupín, pokiaľ ide o zamestnancov, cestovné náklady a diéty, ako aj poštovné a telekomunikačné náklady.

               2.
                     Všetky ostatné výdavky súvisiace s materiálnym zabezpečením zasadnutí hradí tá strana dohody, ktorá dané zasadnutie organizuje.

               Článok 11

               Zmeny rokovacieho poriadku

               Spoločný výbor môže kedykoľvek zmeniť tento rokovací poriadok rozhodnutím prijatým v súlade s článkom 21 dohody.


               EURÓPSKA KOMISIA
            V Bruseli27. 11. 2020
            COM(2020) 763 final
            2020/0337(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v rámci spoločného výboru zriadeného Dohodou o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má zaujať v mene Únie v spoločnom výbore zriadenom Dohodou o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej (ďalej len „dohoda“)
                  1
               .

               2.Kontext návrhu

               2.1.Dohoda o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej

               Cieľom dohody je vytvoriť spoločný letecký priestor (SLP) založený na otvorení prístupu na trhy strán dohody s rovnakými podmienkami hospodárskej súťaže a dodržiavaním rovnakých pravidiel – vrátane oblastí bezpečnosti, bezpečnostnej ochrany a manažmentu letovej prevádzky, sociálnych aspektov a životného prostredia. Pravidlá pre SLP by mali byť založené na príslušných právnych predpisoch platných v rámci Európskej únie, ako sa stanovuje v prílohe III k uvedenej dohode, najmä pokiaľ ide o bezpečnosť, bezpečnostnú ochranu a manažment letovej prevádzky.

               Dohoda nadobudla platnosť 2. augusta 2020.

               2.2.Spoločný výbor

               Spoločný výbor je zriadený na základe článku 22 dohody. Spoločný výbor je zodpovedný za správu dohody a zabezpečuje jej riadne vykonávanie.

               K jeho hlavným úlohám patrí spolupráca prostredníctvom: a) preskúmania podmienok na trhu, ktoré majú vplyv na letecké dopravné služby podľa dohody; b) riešenia a čo najúčinnejšieho vyriešenia problémov podnikania, ktoré môžu okrem iného obmedzovať prístup na trh a hladké prevádzkovanie služieb podľa uvedenej dohody ako prostriedok na zabezpečenie rovnakých podmienok, zbližovania v oblasti regulácie a prostredníctvom minimalizácie regulačného zaťaženia obchodných subjektov; c) podpory konzultácií na úrovni expertov o nových legislatívnych alebo regulačných iniciatívach a trendoch, okrem iného v oblasti bezpečnostnej ochrany, bezpečnosti, životného prostredia, leteckej infraštruktúry (vrátane prevádzkových intervalov), konkurenčného prostredia a ochrany spotrebiteľa; d) pravidelného skúmania sociálnych účinkov dohody pri jej vykonávaní, a to v oblasti zamestnanosti a prípravy vhodných reakcií na obavy, pri ktorých sa zistí, že sú oprávnené; e) posudzovania oblastí, ktoré by bolo možné zahrnúť do dohody, vrátane vypracovania odporúčaní na zmeny uvedenej dohody; f) konsenzuálnej zhody na návrhoch, prístupoch alebo dokumentoch procedurálnej povahy priamo súvisiacich s fungovaním dohody; g) posudzovania a rozvíjania technickej pomoci v oblastiach, na ktoré sa vzťahuje dohoda; a h) zintenzívnenia spolupráce na príslušných medzinárodných fórach.

               Spoločný výbor navyše preskúma v súlade s článkom 6 (Investície) dohody otázky týkajúce sa dvojstranných investícií väčšinovej účasti alebo zmeny účinnej kontroly leteckých dopravcov strán dohody.

               Spoločný výbor podľa článku 22 ods. 3 dohody prijme na základe rozhodnutia rokovací poriadok.

               2.3.Pripravovaný akt spoločného výboru

               Spoločný výbor na svojom prvom zasadnutí prijme rozhodnutie týkajúce sa prijatia rokovacieho poriadku spoločného výboru (ďalej len „pripravovaný akt“).

               Cieľom pripravovaného aktu je prijať v súlade s článkom 22 ods. 3 dohody rokovací poriadok, o ktorý sa bude opierať organizácia a fungovanie spoločného výboru s cieľom umožniť riadne vykonávanie dohody.

               3.Pozícia, ktorá sa má zaujať v mene Únie

               Cieľom pozície, ktorá sa má zaujať v mene Únie, by malo byť prijatie rokovacieho poriadku spoločného výboru zriadeného dohodou. Pozícia by mala byť založená na návrhu rozhodnutia spoločného výboru.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“.

               4.1.2.Uplatnenie na tento prípad

               Spoločný výbor je orgán zriadený dohodou, konkrétne Dohodou o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej.

               Akt, ktorý má spoločný výbor prijať, je akt s právnymi účinkami, keďže stranám dohody ukladá povinnosti podľa medzinárodného práva.

               Pripravovaný akt nedopĺňa ani nemení inštitucionálny rámec dohody.

               Vzhľadom na to je procesnoprávnym základom navrhovaného rozhodnutia článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú leteckej dopravy.

               Hmotnoprávnym základom navrhovaného rozhodnutia je preto článok 100 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 100 ods. 2 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže aktom spoločného výboru sa stanoví jeho rokovací poriadok, je vhodné uverejniť ho po prijatí v Úradnom vestníku Európskej únie.

               2020/0337 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v rámci spoločného výboru zriadeného Dohodou o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 100 ods. 2 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohodu o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej (ďalej len „dohoda“) uzavrela Únia rozhodnutím Rady (EÚ) 2020/951
                  2
                a dohoda nadobudla platnosť 2. augusta 2020.

               (2)Článkom 22 dohody sa zriaďuje spoločný výbor, ktorý má zabezpečiť správu a riadne vykonávanie dohody.

               (3)V článku 22 ods. 3 dohody sa stanovuje, že spoločný výbor prijme svoj rokovací poriadok.

               (4)Aby sa zabezpečilo riadne vykonávanie dohody, mal by sa prijať rokovací poriadok spoločného výboru.

               (5)Je vhodné stanoviť pozíciu, ktorá sa má zaujať v mene Únie v spoločnom výbore, keďže rozhodnutie spoločného výboru, ktorým sa prijíma jeho rokovací poriadok, bude pre Úniu záväzné. Pozícia Únie v spoločnom výbore by mala byť založená na pripojenom návrhu rozhodnutia spoločného výboru,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať na prvom zasadnutí spoločného výboru zriadeného podľa článku 22 Dohody o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej v súvislosti s prijatím rokovacieho poriadku spoločného výboru, vychádza z návrhu rozhodnutia spoločného výboru pripojeného k tomuto rozhodnutiu.

               Zástupcovia Únie v spoločnom výbore môžu odsúhlasiť menšie zmeny návrhu rozhodnutia spoločného výboru bez ďalšieho rozhodnutia Rady.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady (EÚ) 2020/951 z 26. júna 2020 o uzavretí Dohody o spoločnom leteckom priestore medzi Európskou úniou a jej členskými štátmi na jednej strane a Moldavskou republikou (Ú. v. EÚ L 212, 3.7.2020, s. 8).

                     (2)

                        Rozhodnutie Rady (EÚ) 2020/951 z 26. júna 2020 o uzavretí Dohody o spoločnom leteckom priestore medzi Európskou úniou a jej členskými štátmi na jednej strane a Moldavskou republikou (Ú. v. EÚ L 212, 3.7.2020, s. 8).

    ---documentbreak---

               EURÓPSKA KOMISIA
            V Bruseli27. 11. 2020
            COM(2020) 763 final
            PRÍLOHA
            k
            návrhu rozhodnutia Rady
            o pozícii, ktorá sa má zaujať v mene Európskej únie v rámci spoločného výboru zriadeného Dohodou o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej

               ROZHODNUTIE č. 1/[rok] SPOLOČNÉHO VÝBORU EÚ A MOLDAVSKA ZRIADENÉHO DOHODOU O SPOLOČNOM LETECKOM PRIESTORE MEDZI EURÓPSKOU ÚNIOU A JEJ ČLENSKÝMI ŠTÁTMI NA JEDNEJ STRANE A MOLDAVSKOU REPUBLIKOU NA STRANE DRUHEJ

               z …,

               ktorým sa prijíma jeho rokovací poriadok

               SPOLOČNÝ VÝBOR EÚ A MOLDAVSKA,

               so zreteľom na Dohodu o spoločnom leteckom priestore medzi Európskou úniou a jej členskými štátmi na jednej strane a Moldavskou republikou na strane druhej (ďalej len „dohoda“), a najmä na jej článok 22 ods. 3,

               ROZHODOL TAKTO:

               Jediný článok

               Týmto sa prijíma rokovací poriadok spoločného výboru, ktorý je uvedený v prílohe k tomuto rozhodnutiu.

               V …

               Za spoločný výbor

               vedúci delegácie Európskej únie

               [meno]

               vedúci delegácie Moldavskej republiky

               [meno]

               Príloha

               Rokovací poriadok spoločného výboru

               Článok 1

               Vedúci delegácie

               1. Ako sa stanovuje v článku 22 ods. 1 dohody, spoločný výbor sa skladá zo zástupcov strán dohody.

               2. Spoločnému výboru spoločne predsedajú vedúci delegácií strán dohody.

               Článok 2

               Zasadnutia

               1. Spoločný výbor podľa článku 22 ods. 4 dohody zasadá podľa potreby. Ktorákoľvek strana dohody môže požiadať o zvolanie zasadnutia.

               2. Spoločný výbor organizuje zasadnutia s osobnou účasťou alebo výnimočne inými prostriedkami (napr. konferenčné hovory alebo videokonferencie).

               3. Zasadnutia sa konajú v čo najväčšej možnej miere striedavo medzi miestom v členskom štáte Európskej únie a Moldavskou republikou, pokiaľ sa strany dohody nedohodnú inak.

               4. Pracovným jazykom je angličtina.

               5. Potom ako sa strany dohody dohodnú na dátume a mieste zasadnutí, zasadnutia zvolá Európska komisia pre Európsku úniu a jej členské štáty a ministerstvo zodpovedné za civilné letectvo pre Moldavskú republiku.

               6. Pokiaľ sa strany dohody nedohodnú inak, zasadnutia spoločného výboru sú neverejné. Na konci zasadnutia možno podľa potreby po vzájomnej dohode vypracovať tlačovú správu.

               Článok 3

               Delegácie

               1. Vedúci delegácií sa pred každým zasadnutím navzájom informujú o plánovanom zložení svojich delegácií pre dané zasadnutie.

               2. Ak s tým spoločný výbor súhlasí, na zasadnutia môžu byť pozvaní zástupcovia zainteresovaných strán z odvetvia leteckej dopravy ako pozorovatelia.

               3. Spoločný výbor môže na základe dohody prizvať iné zainteresované strany alebo expertov, aby sa zúčastnili na jeho zasadnutiach s cieľom poskytnúť informácie o konkrétnych otázkach.

               Článok 4

               Sekretariát

               Funkciu tajomníkov spoločného výboru vykonávajú spoločne jeden úradník Európskej komisie a jeden úradník ministerstva Moldavskej republiky zodpovedného za civilné letectvo.

               Článok 5

               Program zasadnutí

               1. Vedúci delegácií stanovia predbežný program každého zasadnutia po vzájomnej dohode. Tajomníci tento predbežný program predložia členom delegácií najneskôr 15 dní pred dňom konania zasadnutia.

               2. Spoločný výbor prijme program na začiatku každého zasadnutia. Do programu možno zaradiť aj body, ktoré nie sú uvedené v predbežnom programe, ak s tým spoločný výbor súhlasí.

               3. S ohľadom na požiadavky alebo naliehavosť konkrétneho prípadu môžu vedúci delegácií skrátiť lehotu uvedenú v odseku 1 tohto článku.

               Článok 6

               Zápisnica

               1. Po každom zasadnutí sa vypracuje návrh zápisnice z každého zasadnutia spoločného výboru. Uvedú sa v nej prerokované body a akékoľvek predložené odporúčania a prijaté rozhodnutia.

               2. Vedúci delegácie, ktorý organizuje zasadnutie, do jedného mesiaca po zasadnutí predloží prostredníctvom tajomníkov spoločného výboru druhému vedúcemu delegácie návrh zápisnice na schválenie písomným postupom.

               3. Po schválení vedúci delegácií podpíšu dva exempláre zápisnice a každá strana si ponechá jedno originálne vyhotovenie. Vedúci delegácií môžu rozhodnúť, že sa táto požiadavka splní podpisom a výmenou elektronických kópií.

               4. Zápisnice zo zasadnutí spoločného výboru sú neverejné, pokiaľ to niektorá zo strán dohody nepožaduje inak.

               Článok 7

               Písomný postup

               Pokiaľ je to potrebné a riadne odôvodnené, rozhodnutia a odporúčania spoločného výboru možno prijať písomným postupom. Vedúci delegácií si na tieto účely vymenia návrhy opatrení, ku ktorým má spoločný výbor zaujať stanovisko, ktoré potom možno potvrdiť výmenou korešpondencie. Každá strana dohody však môže na účely prerokovania určitej záležitosti požiadať o zvolanie zasadnutia spoločného výboru.

               Článok 8

               Porady

               1. Spoločný výbor predkladá svoje odporúčania a prijíma rozhodnutia na základe konsenzu.

               2. Rozhodnutia a odporúčania spoločného výboru sa nazývajú „rozhodnutie“ a „odporúčanie“, pričom po názve nasleduje poradové číslo, dátum ich prijatia a opis ich predmetu.

               3. Vedúci delegácií podpíšu rozhodnutia a odporúčania spoločného výboru a pripoja ich k zápisnici.

               4. Strany dohody budú rozhodnutia prijaté spoločným výborom vykonávať v súlade so svojimi vlastnými vnútornými postupmi.

               5. Strany dohody môžu rozhodnutia prijaté spoločným výborom uverejniť vo svojich príslušných úradných publikáciách. Každá strana dohody môže rozhodnúť o uverejnení akéhokoľvek iného aktu prijatého spoločným výborom. Každá strana dohody si ponechá jedno originálne vyhotovenie rozhodnutí a odporúčaní.

               Článok 9

               Pracovné skupiny

               1. Spoločný výbor môže zriadiť pracovnú skupinu na pomoc spoločnému výboru pri plnení jeho povinností. Mandát pracovnej skupiny sa schváli spoločným výborom a zahrnie sa do prílohy k rozhodnutiu, ktorým sa pracovná skupina zriaďuje.

               2. Pracovné skupiny sa skladajú zo zástupcov strán dohody.

               3. Pracovné skupiny pracujú na základe poverenia spoločného výboru, ktorému podávajú správy po každom zasadnutí. Neprijímajú rozhodnutia, no môžu poskytovať odporúčania spoločnému výboru.

               4. Spoločný výbor môže kedykoľvek rozhodnúť o zrušení súčasných pracovných skupín, o zmene ich mandátu alebo o zriadení nových pracovných skupín, aby mu pomáhali pri plnení jeho povinností.

               Článok 10

               Výdavky

               1. Každá strana dohody uhradí výdavky súvisiace so svojou účasťou na zasadnutiach spoločného výboru a pracovných skupín, pokiaľ ide o zamestnancov, cestovné náklady a diéty, ako aj poštovné a telekomunikačné náklady.

               2. Všetky ostatné výdavky súvisiace s materiálnym zabezpečením zasadnutí hradí tá strana dohody, ktorá dané zasadnutie organizuje.

               Článok 11

               Zmeny rokovacieho poriadku

               Spoločný výbor môže kedykoľvek zmeniť tento rokovací poriadok rozhodnutím prijatým v súlade s článkom 22 dohody.


               EURÓPSKA KOMISIA
            V Bruseli30. 11. 2020
            COM(2020) 770 final
            2020/0342(NLE)
            Návrh
            ROZHODNUTIE RADY
            o podpise v mene Európskej únie Protokolu, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

                  Dohoda Interbus o medzinárodnej príležitostnej preprave cestujúcich autokarmi a autobusmi
                     1
                   nadobudla platnosť 1. januára 2003. Neskôr bola aktualizovaná rozhodnutím č. 1/2011
                     2
                   spoločného výboru stanoveného v článku 23 dohody.

                  Geografický rozsah pôsobnosti dohody Interbus je obmedzený na členské krajiny Európskej konferencie ministrov dopravy (ECMT) a krajiny uvedené v článku 30 ods. 2 dohody Interbus. Okrem Európskej únie sú v súčasnosti zmluvnými stranami dohody Albánska republika, Andorrské kniežatstvo, Bosna a Hercegovina, Čierna Hora, Moldavská republika, Severomacedónska republika, Turecká republika a Ukrajina.

               K dohode Interbus môžu pristúpiť krajiny, ktoré sú riadnymi členmi ECMT. Marocké kráľovstvo nie je riadnym členom ECMT, ale má v jej rámci štatút pozorovateľa.

               Dohoda Interbus by mala poskytnúť jasný právny základ pre pristúpenie Marockého kráľovstva k nej.

                  Prípadné pristúpenie Marockého kráľovstva k dohode Interbus prispeje k ďalšiemu rozvoju vzťahov v oblasti medzinárodnej osobnej dopravy, cestovného ruchu a kultúrnej výmeny nad rámec týchto krajín, ktoré sú v súčasnosti zmluvnými stranami dohody Interbus, a uľahčí ich organizáciu.

                  Rada 5. decembra 2014 poverila Komisiu
                     3
                  , aby začala rokovania o zmene dohody Interbus s cieľom rozšíriť jej geografický rozsah pôsobnosti o Marocké kráľovstvo.

                  V nadväznosti na rozhodnutie Rady (EÚ) 2018/1211 zo 16. júla 2018
                     4
                   podpísali Európska únia, Bosna a Hercegovina, Čierna Hora a Turecká republika protokol, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva, s výhradou jeho uzavretia k neskoršiemu dátumu. Protokol, ktorý bol otvorený na podpis medzi 16. júlom 2018 a 16. aprílom 2019, však pred uplynutím lehoty na podpísanie nepodpísali všetky zmluvné strany.

                  Dňa 18. februára 2020 poverila Rada Komisiu, aby v mene Únie začala rokovania o zmene protokolu týkajúceho sa Marockého kráľovstva s cieľom vykonať určité technické zmeny v súvislosti s jeho podpisom a nadobudnutím platnosti a zohľadniť zmenu v názve jednej zmluvnej strany dohody Interbus.

                  Rokovania boli úspešne uzavreté a v súlade s tým bola pripravená nová verzia protokolu týkajúceho sa Marockého kráľovstva. Vzhľadom na to, že nie všetky zmluvné strany podpísali pôvodný protokol, považuje sa za vhodnejšie namiesto rokovania o protokole, ktorým by sa zmenil pôvodný protokol, nahradiť celý protokol novým protokolom.

                  Treba pripomenúť, že medzinárodná preprava cestujúcich autokarmi a autobusmi je dôležitým sektorom, ktorý zabezpečuje mobilitu občanom Únie za prijateľnú cenu. Občania EÚ, zahraniční turisti, odvetvie cestovného ruchu aj európske regióny by mali z jej ďalšieho vývoja za hranicami EÚ rovnaký prospech.

                  Možnosť prístupu na trh by sa mala Marockému kráľovstvu ponúknuť na základe ustanovení dohody Interbus pod podmienkou implementácie acquis EÚ v oblasti cestnej osobnej dopravy, vrátane bezpečnosti cestnej premávky, technických ustanovení, kvalifikácie vodiča, sociálnych pravidiel, práv cestujúcich, životného prostredia a prístupu k povolaniu.

                  S cieľom zabrániť problémom s riadením by všetky zmluvné strany dohody Interbus mali podpísať a schváliť alebo ratifikovať protokol, ktorým sa rozširuje možnosť pristúpenia na Marocké kráľovstvo pred pristúpením tejto krajiny.

                  S cieľom umožniť zmluvným stranám dohody Interbus podpísať a uzavrieť protokol je vhodné, aby sa v protokole nestanovovalo konkrétne obdobie, počas ktorého je otvorený na podpis.

                  Protokol nadobúda platnosť prvým dňom mesiaca nasledujúceho po mesiaci, v ktorom ho podpísali a schválili alebo ratifikovali všetky zmluvné strany Interbus.

                  Jedna zmluvná strana zmenila svoj názov na Severomacedónsku republiku, čo by sa malo zohľadniť aj v protokole.

                  V protokole sa teraz tiež uvádza, že Andorrské kniežatstvo sa stalo zmluvnou stranou dohody Interbus.

                  Pracovná skupina Rady pre pozemnú dopravu, ktorú Rada určila za osobitný výbor podľa článku 218 ods. 4 ZFEÚ, bola o pokroku v rokovaniach nepretržite informovaná.

               •Súlad s existujúcimi ustanoveniami v tejto oblasti politiky

                  Protokol uvedený v prílohe k tomuto návrhu rozhodnutia Rady je v súlade s politikou EÚ v oblasti cestnej dopravy a dopĺňa ju. Podporuje sa v ňom prístup krajín susediacich s EÚ na trh osobnej dopravy v EÚ (a naopak), čím sa vytvorí regulačný rámec na účely organizovania cezhraničného cestovného ruchu v oboch smeroch.

               •Súlad s ostatnými politikami Únie

                  Návrh je v súlade so susedskou politikou EÚ a jej vonkajšími vzťahmi.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Získavanie a využívanie expertízy a posúdenie vplyvu

                  Očakávaný celkový vplyv je pozitívny: pristúpením novej krajiny k dohode Interbus vzniknú nové príležitosti pre súčasné zmluvné strany aj pre Marocké kráľovstvo. Keďže sa tým umožní rozšírenie acquis EÚ v oblasti osobnej dopravy na uvedenú krajinu, bude to mať pozitívny vplyv na technické, hospodárske a sociálne podmienky, za ktorých sa príslušná doprava prevádzkuje. Celkový vplyv na životné prostredie by bol obmedzený.

                  Prevádzkovateľmi môžu byť rovnako ako doteraz MSP s menším vozovým parkom autobusov alebo autokarov alebo väčšie spoločnosti s väčším vozovým parkom.

               •Zjednodušenie

                  Rozšírením geografického rozsahu pôsobnosti pravidiel uplatniteľných na príležitostnú autokarovú a autobusovú dopravu cestujúcich podľa dohody Interbus sa zjednoduší prevádzka takejto dopravy s inou treťou krajinou.

               3.PRÁVNE PRVKY NÁVRHU

               Právny základ

               Právnym základom je Zmluva o fungovaní Európskej únie (ZFEÚ), a najmä hmotnoprávny základ v článku 91 ZFEÚ v spojení s článkom 218 ods. 5 ZFEÚ.

               •Výber nástroja

                  V článku 218 ods. 5 ZFEÚ sa stanovuje, že uplatniteľným nástrojom je rozhodnutie Rady.

               4.VPLYV NA ROZPOČET

               Žiadny.

               5.NEPOVINNÉ PRVKY

               •Spôsob monitorovania, hodnotenia a podávania správ

               Fungovanie dohody Interbus každých päť rokov hodnotí spoločný výbor zriadený v článku 23 dohody.

               Ďalší postup

               Komisia sa domnieva, že treba začať postup, ktorého cieľom bude podpísať protokol. Preto Komisia predkladá Rade tento návrh rozhodnutia Rady o podpise v mene Únie protokolu k Dohode o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva.

               •Podrobné vysvetlenie konkrétnych ustanovení návrhu

               Osobitné ustanovenia navrhovaného rozhodnutia Rady:

               ·Článkom 1 rozhodnutia Rady sa stanovuje podpísanie v mene Únie nového protokolu k dohode Interbus týkajúceho sa Marockého kráľovstva. Novým protokolom sa nahrádza predchádzajúci protokol, ktorý bol otvorený na podpis od 16. júla 2018 do 16. apríla 2019.

               ·V článku 2 sa poveruje vyjednávač protokolu, aby určil osobu(-y) splnomocnenú(-é) podpísať protokol v mene Únie.

               ·Článkom 3 sa stanovuje nadobudnutie účinnosti rozhodnutia Rady.

               Osobitné ustanovenia protokolu:

               ·V článku 1 sa stanovuje zmena dohody Interbus o medzinárodnej príležitostnej preprave cestujúcich autokarmi a autobusmi, ktorá spočíva v poskytnutí možnosti Marockému kráľovstvu pristúpiť k dohode.

               ·Články 2 až 6 upravujú administratívne postupy nadobudnutia platnosti protokolu, stanovujú, že všetky zmluvné strany musia protokol podpísať, pristúpiť k nemu alebo ho ratifikovať pred nadobudnutím jeho platnosti, a teda že Marocké kráľovstvo sa môže pripojiť k dohode, a obsahujú ustanovenia o jazykovom režime.

               ·V článku 7 sa stanovuje, že týmto protokolom sa nahrádza protokol týkajúci sa Marockého kráľovstva, ktorý bol otvorený na podpis od 16. júla 2018 do 16. apríla 2019.

               2020/0342 (NLE)

               Návrh

               ROZHODNUTIE RADY

               o podpise v mene Európskej únie Protokolu, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 5,

               so zreteľom na návrh Európskej komisie,

               keďže:

               (1)Dohoda o medzinárodnej príležitostnej preprave cestujúcich autokarmi a autobusmi (dohoda Interbus) bola v súlade s rozhodnutím Rady 2002/917/ES
                  5
                uzavretá v mene Únie 3. októbra 2002 a nadobudla platnosť 1. januára 2003
                  6
               .

               (2)Rada 5. decembra 2014 poverila Komisiu začatím rokovaní o zmene dohody Interbus s cieľom rozšíriť jej geografický rozsah pôsobnosti tak, aby sa umožnilo pristúpenie Marockého kráľovstva, ktoré v súčasnosti nie je v danej prílohe stanovené.

               (3)Prípadné pristúpenie Marockého kráľovstva k dohode Interbus by malo prispieť k rozvoju vzťahov v oblasti medzinárodnej osobnej dopravy, cestovného ruchu a kultúrnej výmeny nad rámec týchto krajín, ktoré sú v súčasnosti zmluvnými stranami dohody Interbus. Prípadné pristúpenie Marockého kráľovstva k dohode Interbus by malo tiež pomôcť rozšíriť acquis Únie v oblasti osobnej dopravy na túto krajinu. Malo by mať pozitívny účinok na technické, ekonomické a sociálne podmienky, za ktorých sa príslušné operácie vykonávajú. Marockému kráľovstvu, ktoré má v rámci Európskej konferencie ministrov dopravy štatút pozorovateľa, by sa preto mala poskytnúť príležitosť pristúpiť k dohode Interbus.

               (4)V nadväznosti na rozhodnutie Rady (EÚ) 2018/1211
                  7
                Európska únia, Bosna a Hercegovina, Čierna Hora a Turecká republika podpísali protokol týkajúci sa Marockého kráľovstva. Protokol, ktorý bol otvorený na podpis medzi 16. júlom 2018 a 16. aprílom 2019, však pred uplynutím lehoty na podpísanie nepodpísali všetky zmluvné strany.

               (5)Rada 18. februára 2020 poverila Komisiu, aby začala rokovania o zmene protokolu týkajúceho sa Marockého kráľovstva s cieľom vykonať určité technické zmeny v súvislosti s jeho podpisom a nadobudnutím platnosti.

               (6)Rokovania boli úspešne ukončené. S cieľom zabrániť problémom s riadením by všetky zmluvné strany dohody Interbus museli podpísať a schváliť alebo ratifikovať protokol týkajúci sa Marockého kráľovstva pred jeho nadobudnutím platnosti a pristúpením tejto krajiny. Neexistuje žiadne konkrétne obdobie, počas ktorého bude protokol otvorený na podpis. Protokol nadobudne platnosť prvým dňom mesiaca nasledujúceho po ratifikácii všetkými zmluvnými stranami.

               (7)Protokol okrem toho zohľadňuje zmenu názvu zmluvnej strany, Severného Macedónska. V protokole sa teraz tiež odkazuje na Andorrské kniežatstvo, ktoré sa stalo zmluvnou stranou dohody Interbus.

               (8)Z dôvodu zrozumiteľnosti a s cieľom uľahčiť podpis a nadobudnutie platnosti protokolu sa považuje za vhodné, aby sa pripravil nový protokol týkajúci sa Marockého kráľovstva, ktorým sa nahrádza protokol týkajúci sa Marockého kráľovstva, ktorý bol otvorený na podpis od 16. júla 2018 do 16. apríla 2019.

               (9)Nový protokol týkajúci sa Marockého kráľovstva by sa preto mal v mene Únie podpísať s výhradou jeho uzavretia k neskoršiemu dátumu,

               PRIJALA TOTO ROZHODNUTIE:

               Článok 1

               Týmto sa v mene Únie schvaľuje podpis Protokolu, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva, ktorým sa nahrádza protokol k dohode Interbus, ktorý bol otvorený na podpis od 16. júla 2018 do 16. apríla 2019, s výhradou uzavretia uvedeného protokolu
                  8
               .

               Článok 2

               Generálny sekretariát Rady udelí osobe(-ám), ktorú(-é) určí vyjednávač protokolu, plnú moc na podpis protokolu s výhradou jeho uzavretia.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)

                        Ú. v. ES L 321, 26.11.2002, s. 13.

                     (2)

                        Rozhodnutie spoločného výboru zriadeného podľa dohody Interbus o medzinárodnej príležitostnej preprave cestujúcich autokarmi a autobusmi č. 1/2011 z 11. novembra 2011, ktorým výbor prijíma svoj rokovací poriadok a prispôsobuje prílohu 1 k dohode, týkajúcu sa podmienok, ktoré sa vzťahujú na prevádzkovateľov cestnej osobnej dopravy, prílohu 2 týkajúcu sa technických noriem pre autobusy a autokary a požiadavky týkajúce sa sociálnych ustanovení uvedené v článku 8 dohody (2012/25/EÚ) (Ú. v. EÚ L 8, 12.1.2012, s. 38).

                     (3)

                        Rozhodnutie Rady z 5. decembra 2014 (SGS14/15073).

                     (4)

                        Rozhodnutie Rady (EÚ) 2018/1211 zo 16. júla 2018 o podpise v mene Európskej únie Protokolu, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva (Ú. v. EÚ L 222, 3.9.2018, s. 1).

                     (5)

                        Rozhodnutie Rady 2002/917/ES z 3. októbra 2002 o uzavretí Dohody Interbus o medzinárodnej príležitostnej preprave cestujúcich autokarmi a autobusmi (Ú. v. ES L 321, 26.11.2002, s. 11).

                     (6)

                        Ú. v. ES L 321, 26.11.2002, s. 44.

                     (7)

                        Rozhodnutie Rady (EÚ) 2018/1211 zo 16. júla 2018 o podpise v mene Európskej únie Protokolu, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva (Ú. v. EÚ L 222, 3.9.2018, s. 1).

                     (8)

                        Text protokolu sa uverejní spolu s rozhodnutím o jeho uzavretí.

    ---documentbreak---

               EURÓPSKA KOMISIA
            V Bruseli30. 11. 2020
            COM(2020) 770 final
            PRÍLOHY
            k
            návrhu na ROZHODNUTIE RADY
            o podpise v mene Európskej únie Protokolu, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva

               PROTOKOL,

               KTORÝM SA MENÍ DOHODA O MEDZINÁRODNEJ PRÍLEŽITOSTNEJ PREPRAVE CESTUJÚCICH AUTOKARMI A AUTOBUSMI (DOHODA INTERBUS) ZAHRNUTÍM MOŽNOSTI PRISTÚPENIA MAROCKÉHO KRÁĽOVSTVA

               ZMLUVNÉ STRANY

               SO ZRETEĽOM na Dohodu o medzinárodnej príležitostnej preprave cestujúcich autokarmi a autobusmi (dohoda Interbus)
                  1
                a na nadobudnutie jej platnosti 1. januára 2003
                  2
               ,

               SO ZRETEĽOM na vôľu ďalej rozvíjať vzťahy v oblasti medzinárodnej osobnej dopravy, cestovný ruch a kultúrnu výmenu nad rámec krajín, ktoré sú v súčasnosti oprávnené na pristúpenie,

               SO ŽELANÍM umožniť pristúpenie Marockého kráľovstva k dohode Interbus,

               BERÚC DO ÚVAHY, že protokol, ktorým sa mení Dohoda o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva (ďalej len „protokol týkajúci sa Marockého kráľovstva“), bol otvorený na podpis v Bruseli od 16. júla 2018 do 16. apríla 2019,

               UZNÁVAJÚC, že počas uvedeného obdobia nepodpísali protokol týkajúci sa Marockého kráľovstva všetky zmluvné strany,

               ŽELAJÚC SI umožniť všetkým zmluvným stranám podpísať protokol,

               BERÚC DO ÚVAHY, že by bolo vhodnejšie, aby protokol týkajúci sa Marockého kráľovstva nadobudol platnosť po ratifikácii protokolu všetkými zmluvnými stranami dohody Interbus,

               keďže:

               (1)Možnosť pristúpiť k Dohode Interbus majú iba členovia Európskej konferencie ministrov dopravy (CEMT) a niektoré iné európske krajiny stanovené v uvedenej dohode.

               (2)Napriek tomu, že Marocké kráľovstvo má v rámci ECMT štatút pozorovateľa, nie je jej členom a v tomto štádiu teda nie je ani oprávnené pristúpiť k dohode Interbus.

               (3)Dohoda Interbus by sa mala zmeniť, aby sa umožnilo pristúpenie Marockého kráľovstva k nej,

               SA ROZHODLI zodpovedajúcim spôsobom zmeniť dohodu Interbus a

               DOHODLI SA TAKTO:

               Článok 1

               V článku 30 Dohody o medzinárodnej príležitostnej preprave cestujúcich autokarmi a autobusmi (dohoda Interbus) sa odsek 2 nahrádza takto:

               „Táto dohoda je taktiež otvorená na pristúpenie pre Republiku San Marino, Kniežatstvo Andorra, Monacké kniežatstvo a Marocké kráľovstvo.“.

               VŠEOBECNÉ A ZÁVEREČNÉ USTANOVENIA

               Článok 2

               Tento protokol je otvorený na podpis zmluvnými stranami dohody Interbus na Generálnom sekretariáte Rady Európskej únie, ktorý koná ako depozitár protokolu.

               Článok 3

               Tento protokol podlieha podpisu, schváleniu alebo ratifikácii signatármi v súlade s ich vlastnými postupmi. Doklady o schválení alebo ratifikácii sa uložia u depozitára protokolu, ktorý túto skutočnosť oznámi všetkým ostatným zmluvným stranám.

               Článok 4

               Tento protokol nadobúda platnosť v prvý deň mesiaca nasledujúceho po mesiaci, v ktorom všetky zmluvné strany uložili svoje listiny o schválení alebo ratifikácii na Generálnom sekretariáte Rady Európskej únie.

               Článok 5

               Tento protokol, vyhotovený v anglickom, francúzskom a nemeckom jazyku, pričom všetky tieto znenia sú rovnako autentické, sa uloží u depozitára, ktorý odovzdá každej zmluvnej strane overenú kópiu.

               Článok 6

               Každá zmluvná strana zabezpečí riadny preklad tohto protokolu do svojho úradného jazyka (jazykov), ktorý je iný ako autentické jazyky uvedené v článku 5. Kópia každého z týchto prekladov sa uloží u depozitára, ktorý odovzdá každej zmluvnej strane kópiu všetkých týchto prekladov.

               Článok 7

               Týmto protokolom sa nahrádza protokol k Dohode o medzinárodnej príležitostnej preprave cestujúcich autokarmi a autobusmi (dohoda Interbus) zahrnutím možnosti pristúpenia Marockého kráľovstva, ktorý bol otvorený na podpis od 16. júla 2018 do 16. apríla 2019. Predchádzajúci protokol už nemá žiadnu právnu hodnotu.

               V Bruseli

                  NA DÔKAZ TOHO splnomocnení zástupcovia podpísali tento protokol.

               Otvorený na podpis v Bruseli.

               Za Európsku úniu

               Za Albánsku republiku

               Za Andorrské kniežatstvo

               Za Bosnu a Hercegovinu

               Za Moldavskú republiku

               Za Čiernu Horu

               Za Severomacedónsku republiku

               Za Tureckú republiku

               Za Ukrajinu

                     (1)

                        Ú. v. ES L 321, 26.11.2002, s. 13.

                     (2)

                        Ú. v. ES L 321, 26.11.2002, s. 44.